CELEX: 32016R2372
Language: hr
Date: 2016-12-19 00:00:00
Title: Uredba Vijeća (EU) 2016/2372 od 19. prosinca 2016. o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.

23.12.2016   
               
               
                  HR
               
               
                  Službeni list Europske unije
               
               
                  L 352/26
               
            UREDBA VIJEĆA (EU) 2016/2372
      od 19. prosinca 2016.
      o utvrđivanju ribolovnih mogućnosti za određene riblje stokove i skupine ribljih stokova u Crnome moru za 2017.
      VIJEĆE EUROPSKE UNIJE,
      uzimajući u obzir Ugovor o funkcioniranju Europske unije, a posebno njegov članak 43. stavak 3.,
      uzimajući u obzir prijedlog Europske komisije,
      budući da:
      
                  (1)
               
               
                  Člankom 43. stavkom 3. Ugovora previđeno je da Vijeće, na prijedlog Komisije, donosi mjere o utvrđivanju i raspodjeli ribolovnih mogućnosti.
               
            
                  (2)
               
               
                  Uredbom (EU) br. 1380/2013 Europskog parlamenta i Vijeća (1) zahtijeva se donošenje mjera očuvanja uzimajući u obzir raspoložive znanstvene, tehničke i gospodarske savjete, uključujući, kada je to relevantno, izvješća koja je sastavio Znanstveni, tehnički i gospodarski odbor za ribarstvo (STECF).
               
            
                  (3)
               
               
                  Zadaća je Vijeća donositi mjere o utvrđivanju i raspodjeli ribolovnih mogućnosti po ribarstvu ili skupini ribarstava u Crnome moru, prema potrebi uključujući određene uvjete koji su funkcionalno povezani s time. U skladu s člankom 16. stavcima 1. i 4. Uredbe (EU) br. 1380/2013 ribolovne mogućnosti treba raspodijeliti među državama članicama tako da se osigura relativna stabilnost ribolovnih aktivnosti svake države članice za svaki riblji stok ili ribarstvo te u skladu s ciljevima zajedničke ribarstvene politike utvrđenima u članku 2. stavku 2. te uredbe.
               
            
                  (4)
               
               
                  Ribolovne mogućnosti trebalo bi utvrditi na temelju raspoloživog znanstvenog savjeta, uzimajući u obzir biološke i društveno-gospodarske aspekte te istodobno osiguravajući pravedno postupanje među različitim sektorima ribarstva, kao i s obzirom na mišljenja izražena tijekom savjetovanja s dionicima.
               
            
                  (5)
               
               
                  Za ribolov papaline obveza iskrcavanja iz članka 15. stavka 1. Uredbe (EU) br. 1380/2013 primjenjuje se od 1. siječnja 2015. Člankom 16. stavkom 2. te uredbe predviđeno je da, kada se uvodi obveza iskrcavanja u pogledu ribljeg stoka, ribolovne mogućnosti treba se utvrđivati uzimajući u obzir promjenu od utvrđivanja ribolovnih mogućnosti koje odražavaju iskrcavanje do utvrđivanja ribolovnih mogućnosti koje odražavaju ulove.
               
            
                  (6)
               
               
                  Korištenje ribolovnim mogućnostima utvrđenima u ovoj Uredbi podliježe Uredbi Vijeća (EZ) br. 1224/2009 (2), a posebno njezinim člancima 33. i 34. o evidentiranju ulova i dostavi podataka o iscrpljenju ribolovnih mogućnosti. Stoga je potrebno odrediti šifre koje države članice trebaju upotrebljavati pri slanju podataka Komisiji koji se odnose na iskrcavanje stokova koji podliježu ovoj Uredbi.
               
            
                  (7)
               
               
                  U skladu s člankom 2. Uredbe Vijeća (EZ) br. 847/96 (3) potrebno je utvrditi stokove koji podliježu različitim mjerama iz navedene uredbe.
               
            
                  (8)
               
               
                  Ribolovnim mogućnostima trebalo bi se koristiti potpuno u skladu s primjenjivim pravom Unije.
               
            
                  (9)
               
               
                  Kako bi se izbjegao prekid ribolovnih aktivnosti i ribarima iz Unije osigurala sredstva za život, važno je dotično ribarstvo u Crnome moru otvoriti 1. siječnja 2017. Zbog hitnosti ova bi Uredba trebala stupiti na snagu odmah nakon objave,
               
            DONIJELO JE OVU UREDBU:
      POGLAVLJE I.
      
         PREDMET, PODRUČJE PRIMJENE I DEFINICIJE
      
      Članak 1.
      Predmet
      Ovom se Uredbom utvrđuju ribolovne mogućnosti ribarskih plovila Unije koja plove pod zastavom Bugarske i Rumunjske za određene riblje stokove u Crnome moru za 2017.:
      
                  (a)
               
               
                  oblić (Psetta maxima);
               
            
                  (b)
               
               
                  papalina (Sprattus sprattus).
               
            Članak 2.
      Područje primjene
      Ova se Uredba primjenjuje na ribarska plovila Unije koja djeluju u Crnome moru.
      Članak 3.
      Definicije
      Za potrebe ove Uredbe primjenjuju se sljedeće definicije:
      
                  (a)
               
               
                  „GFCM” znači Opća komisija za ribarstvo Sredozemlja;
               
            
                  (b)
               
               
                  „Crno more” znači geografsko potpodručje 29 kako je definirano u Prilogu I. Uredbi (EU) br. 1343/2011 Europskog parlamenta i Vijeća (4);
               
            
                  (c)
               
               
                  „ribarsko plovilo” znači svako plovilo opremljeno za komercijalno iskorištavanje morskih bioloških resursa;
               
            
                  (d)
               
               
                  „ribarsko plovilo Unije” znači ribarsko plovilo koje plovi pod zastavom države članice i registrirano je u Uniji;
               
            
                  (e)
               
               
                  „stok” znači morski biološki resurs koji se pojavljuje na određenom području upravljanja;
               
            
                  (f)
               
               
                  „autonomna kvota Unije” znači ograničenje ulova samostalno dodijeljeno ribarskim plovilima Unije s obzirom na to da ne postoji dogovoreni TAC;
               
            
                  (g)
               
               
                  „analitičke procjene” znači kvantitativna evaluacija kretanja unutar određenog stoka na temelju podataka o biologiji i iskorištavanju stoka za koju je znanstvena analiza pokazala da je dovoljne kvalitete da može poslužiti kao znanstveni savjet o mogućnostima za budući ulov.
               
            POGLAVLJE II.
      
         RIBOLOVNE MOGUĆNOSTI
      
      Članak 4.
      Dodjela ribolovnih mogućnosti
      Autonomne kvote EU-a za ribarska plovila Unije, dodjela tih kvota među državama članicama te, prema potrebi, uvjeti koji su funkcionalno povezani s time navedeni su u Prilogu.
      Članak 5.
      Posebne odredbe o dodjeli
      Dodjelom ribolovnih mogućnosti među državama članicama kako je utvrđeno u ovoj Uredbi ne dovode se u pitanje:
      
                  (a)
               
               
                  razmjene provedene na temelju članka 16. stavka 8. Uredbe (EU) br. 1380/2013;
               
            
                  (b)
               
               
                  smanjenja i preraspodjele provedene na temelju članka 37. Uredbe (EZ) br. 1224/2009;
               
            
                  (c)
               
               
                  smanjenja provedena na temelju članaka 105. i 107. Uredbe (EZ) br. 1224/2009.
               
            Članak 6.
      Uvjeti za iskrcavanje ulova i usputnih ulova koji ne podliježu obvezi iskrcavanja
      Ulovi i usputni ulovi u ribolovu oblića zadržavaju se na plovilu ili se iskrcavaju samo ako su ih ulovila ribarska plovila Unije koja plove pod zastavom države članice koja ima kvotu, a ta kvota nije iscrpljena.
      POGLAVLJE III.
      
         ZAVRŠNE ODREDBE
      
      Članak 7.
      Prijenos podataka
      Kada države članice u skladu s člancima 33. i 34. Uredbe (EZ) br. 1224/2009 Komisiji šalju podatke o iskrcanim količinama ulovljenih stokova, one upotrebljavaju šifre stokova navedene u Prilogu ovoj Uredbi.
      Članak 8.
      Stupanje na snagu
      Ova Uredba stupa na snagu sljedećeg dana od dana objave u Službenom listu Europske unije.
      Primjenjuje se od 1. siječnja 2017.
      Ova je Uredba u cijelosti obvezujuća i izravno se primjenjuje u svim državama članicama.
      
         Sastavljeno u Bruxellesu 19. prosinca 2016.
         
            
               Za Vijeće
            
            
               Predsjednik
            
            L. SÓLYMOS
         
      
      
         (1)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).
      
         (2)  Uredba Vijeća (EZ) br. 1224/2009 od 20. studenoga 2009. o uspostavi sustava kontrole Zajednice za osiguranje sukladnosti s pravilima zajedničke ribarstvene politike, o izmjeni uredbi (EZ) br. 847/96, (EZ) br. 2371/2002, (EZ) br. 811/2004, (EZ) br. 768/2005, (EZ) br. 2115/2005, (EZ) br. 2166/2005, (EZ) br. 388/2006, (EZ) br. 509/2007, (EZ) br. 676/2007, (EZ) br. 1098/2007, (EZ) br. 1300/2008, (EZ) br. 1342/2008 i o stavljanju izvan snage uredbi (EEZ) br. 2847/93, (EZ) br. 1627/94 i (EZ) br. 1966/2006 (SL L 343, 22.12.2009., str. 1.).
      
         (3)  Uredba Vijeća (EZ) br. 847/96 od 6. svibnja 1996. o uvođenju dodatnih uvjeta za upravljanje godišnjim ukupnim dopuštenim ulovom (TAC) i kvotama (SL L 115, 9.5.1996., str. 3.).
      
         (4)  Uredba (EU) br. 1343/2011 Europskog parlamenta i Vijeća od 13. prosinca 2011. o određenim odredbama za ribolov u području Sporazuma o GFCM-u (Opća komisija za ribarstvo Sredozemlja) i o izmjeni Uredbe Vijeća (EZ) br. 1967/2006 o mjerama upravljanja za održivo iskorištavanje ribolovnih resursa u Sredozemnom moru (SL L 347, 30.12.2011., str. 44.).
      
         PRILOG
         
            Ribolovne mogućnosti koje se primjenjuju na ribarska plovila Unije
         
         U tablicama u nastavku navedene su kvote (u tonama žive mase) po stoku te uvjeti funkcionalno povezani s time.
         Riblji stokovi navedeni su abecednim redom prema latinskom nazivu vrste. Za potrebe ove Uredbe navodi se sljedeća usporedna tablica latinskih naziva i uobičajenih naziva:
         
                     Znanstveni naziv
                  
                  
                     Troslovna šifra (alpha-3)
                  
                  
                     Uobičajeni naziv
                  
               
                     Psetta maxima
                  
                  
                     TUR
                  
                  
                     Oblić
                  
               
                     Sprattus sprattus
                  
                  
                     SPR
                  
                  
                     Papalina
                  
               
            
         
                     
                        Vrsta:
                     
                  
                  
                     Oblić
                     
                        Psetta maxima
                     
                  
                  
                     
                        Zona:
                     
                  
                  
                     vode Unije u Crnome moru
                     TUR/F37.4.2.C
                  
               
                     Bugarska
                  
                  
                     43,2
                  
                  
                      
                  
                  
                      
                  
               
                     Rumunjska
                  
                  
                     43,2
                  
                  
                      
                  
                  
                      
                  
               
                      
                  
                  
                     
                         (*1)
                     
                  
                  
                      
                  
                  
                      
                  
               
                     Unija
                  
                  
                     86,4
                  
                  
                      
                  
                  
                      
                  
               
                     TAC
                  
                  
                     Nije relevantno/Nije dogovoreno
                  
                  
                      
                  
                  
                     Analitički savjeti za stokove
                     Ne primjenjuje se članak 3. Uredbe (EZ) br. 847/96.
                     Ne primjenjuje se članak 4. Uredbe (EZ) br. 847/96.
                  
               
            
         
                     
                        Vrsta:
                     
                  
                  
                     Papalina
                     
                        Sprattus sprattus
                     
                  
                  
                     
                        Zona:
                     
                  
                  
                     vode Unije u Crnome moru
                     SPR/F37.4.2.C
                  
               
                     Bugarska
                  
                  
                     8 032,5 
                  
                  
                      
                  
                  
                      
                  
               
                     Rumunjska
                  
                  
                     3 442,5 
                  
                  
                      
                  
                  
                      
                  
               
                     Unija
                  
                  
                     11 475 
                  
                  
                      
                  
                  
                      
                  
               
                     TAC
                  
                  
                     Nije relevantno/Nije dogovoreno
                  
                  
                      
                  
                  
                     Analitički savjeti za stokove
                     Ne primjenjuje se članak 3. Uredbe (EZ) br. 847/96.
                     Ne primjenjuje se članak 4. Uredbe (EZ) br. 847/96.
                  
               
            (*1)  Od 15. travnja do 15. lipnja 2017. nisu dopuštene ribolovne aktivnosti, uključujući prekrcaj, prihvat na plovilo, iskrcavanje i prvu prodaju.